Laget ble stiftet i januar 1940 av en gruppe studenter som lengtet hjem. Den gang var det ikke bare å sette seg på et fly, men en strabasiøs reise over land og vann. Det har vært aktiviteter som egen avis, bridgelag, idrettslag, kor og revygruppe, og sosiale sammenkomster. Under krigen lå laget i dvale, men i 1945 reiste det seg som en fugl Føniks av asken og betød mye for evakuerte finnmarkinger.